text: انتظامی اصلاحات اور عوامی شکایات کے محکمہ (ڈی اے آر پی جی)، حکومت ہند کے سکریٹری جناب کے وی ایاپن نے بھی افتتاحی تقریب سے خطاب کیا۔ انھوں نے کہا کہ ریاستیں اچھی حکمرانی سے متعلق اقدامات کو اپنانے کے لئے ڈی پی آر جی، حکومت ہند کی ریاستی اشتراک، پہل قدمیوں کے تحت سرمایہ حاصل کرسکتی ہیں۔ انھوں نے آئندہ منعقد ہونے والی سول سروسیز ڈے کے موقع پر دیے جانے والے پی ایم ایوارڈس کے لئے ترجیحاتی پروگراموں کا مختصر خاکہ بھی پیش کیا۔ انھوں نے توقع ظاہر کی کہ غیرمعمولی اور انعام یافتہ پہل قدمیوں کو باہم شیئر کرنے کے ذریعے انھیں من و عن اپنانے کے عمل میں تیزی آئے گی۔